**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. január 23-i ülésére**

**Javaslat a Savaria Múzeum és a Ferenczy Múzeumi Centrum közötti műtárgycsere jóváhagyására**

Tájékoztatom a Tisztelt Bizottságot, hogy a Savaria Múzeum és a szentendrei Ferenczy Múzeumi Centrum műtárgycsere-megállapodást kíván kötni. Ennek tárgya az 1993-ben a Szombathelyi Képtárba került 80 db Miháltz Pál-mű, valamint az ezekért cserébe felajánlott alábbi négy darab alkotás a Ferenczy Múzeumi Centrum részére:

1. Bán Béla: Keresztre feszítés, 1946.

vászon, olaj, 120x70 cm

Ltsz.: F.88.50.

1. Bán Béla: Fej, 1948.

papír, olaj, 31x22 cm

Ltsz.: K.78.19.

1. Gadányi Jenő: Lány virággal, 1958.

papír, olaj, 35x48 cm

Ltsz.: K.78.53.

1. Bálint Endre: Kollázs, 1960.

papír, fénykép, kavics, festék, 460x295 mm

Ltsz.: F.89.53.

A műtárgycseréhez, valamint a fenti 4 műtárgy nyilvántartásból való törléséhez a fenntartó egyetértése szükséges a szerződés 1.4. pontja alapján.

A megállapodás tervezetét, továbbá az 1991 decemberében indult műtárgycserefolyamat dokumentációját az előterjesztés 1. sz. melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. január „ ”**

**/: Horváth Soma :/**

**HATÁROZATI JAVASLAT**

**…../2024. (I.23.) KOCB. számú határozat**

A Kulturális, Oktatási és Civil Bizottság a „Javaslat a Savaria Múzeum és a Ferenczy Múzeumi Centrum közötti műtárgycsere jóváhagyására” című előterjesztést megtárgyalta, és javasolja a Közgyűlésnek az előterjesztés melléklete szerinti műtárgycsere megállapodás jóváhagyását.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Múzeum igazgatója)

**Határidő:** 2024. 01.25.